и за да се произнесе взе предвид следното:
Производството е касационно, по реда на чл. 208 и следващите от Административно-процесуалния кодекс (АПК), във връзка с чл. 63, ал. 1 от Закона за административните нарушения и наказания (ЗАНН). 
Образувано е по касационна жалба на О. О. „. администрация“ – Б. против Решение №9907/14.12.2015г., постановено по н.а.х.д. №2084/2015г. по описа на Районен съд – Б., с което е отменено Наказателно постановление (НП) №21-0001975/01.12.2014 год. на Директора на Регионална дирекция „. администрация“  - Б.. С жалбата се оспорва извода на съда за недоказаност на вмененото нарушение. Иска се отмяна на решението и потвърждаване на наказателното постановление.
Ответникът - Х. П. П. от Г. Сливен не изразява становище по касационната жалба.
Представителят на О. П. - Б. дава заключение за основателност на жалбата и законосъобразност на отмененото наказателно постановление. 
Съдът намира касационната жалба за процесуално допустима - подадена е от надлежна страна и в законоустановения срок. 
Разгледана по същество жалбата е основателна.
С обжалваното решение Районен съд – Б. е отменил НП №21-0001975/01.12.2014 год. на Директора на РД“АА“ Г.Б., с което на Х. П. на основание  чл. 93в, ал.17, т.1 от Закона за автомобилните превози (ЗАвП) е наложено административно наказание „глоба” в размер на 1500 лева за нарушение на чл.15, §7, б.“а“, т.“i“ от Регламент 3821/85 във връзка с изр.последно от същата буква и с чл.78, ал.1, т.2 от ЗАП. За да отмени наказателното постановление съдът е приел нарушението за недоказано. Приел е, че Х. П. е бил назначен на работа при работодателя-превозвач „РОМТАШ БЪЛГАРИЯ ТРАНСПОРТС“ ЕООД, считано от 20.10.2014г., поради което не е имал възможност да представи тахографски листове за предхождащите проверката дни и тази невъзможност според съда е обективна доколкото не е доказано П. да е изпълнявал трудова функция при превозвача през процесния период .
Решението е постановено в нарушение на материлания закон и доказателствата по делото.
Административно наказателната отговорност на ответника по касационната жалба е ангажирана за това, че на 04.11.2014 год. на път Е-79, в района на КПП-Бело поле, като водач на товарен автомобил “Ивеко”, с рег.№ B76RKT (RO), извършва обществен превоз на товар (текстил) с маршрут Г.Сливен – Г.Петрич с лиценз на Общността и заверен препис към него № 0845862 (валиден до 06.03.2015 год.) и при извършената от контролните органи проверка не е представил тахографски листове или разпечатки от дигиталната карта на водача, ръчен запис или удостоверение по образец за периода 00.00 часа на 14.10.2014 год. – 12.00 часа на 20.10.2014 год.  
При повторното разглеждане на делото от районния съд в съответствие с указанията на касационната инстанция съдът е изискал информация за това чия е собствеността на товарния автомобил, за чия сметка е извършван превоза и от кого, както и препис от посочения в акта за установяване на административно нарушение и НП лиценз на Общността. В съответствие с указанията, ответника е уведомил съда, че превоза е извършван от името на румънския превозвач ROMTAS SERVICES 2000 SRL – Букурещ, притежаващ вписания в НП лиценз на Общността № 0845862, издаден от румънските власти. Това е отразено в акта за установяване на административно нарушение и в съставения в хода на административно-наказателното производство доклад, не е оспорено от страна на водача на товарния автомобил и не са представени доказателства в обратна насока. От страна на водача на автомобила не са представени и доказателства за връзката между румънския превозвач и  „РОМТАШ БЪЛГАРИЯ ТРАНСПОРТС“ ЕООД – издател на Удостоверение за дейности от 04.11.2014г. Следователно,  обществения превоз на товар е извършван от ROMTAS SERVICES 2000 SRL – Букурещ, от който работодател по делото не е представено Удостоверение по чл.10, ал.1 от Наредбата по чл.89, ал.1 от ЗАвП. Предвид изложеното, и с оглед установеното в хода на съдебното производство обстоятелство, че водачът на товарен автомобил “Ивеко”, с рег.№ B76RKT (RO), извършва обществен превоз на товар с маршрут Г.Сливен – Г.Петрич с лиценз на Общността и заверен препис към него № 0845862 (валиден до 06.03.2015 год.) и при извършената от контролните органи проверка не е представил тахографски листове или разпечатки от дигиталната карта на водача, ръчен запис или удостоверение по образец за периода 00.00 часа на 14.10.2014 год. – 12.00 часа на 20.10.2014 год, правилно и в съответствие с чл.93в, ал.17, т.1 от ЗАвП на същия е наложено административно наказание „глоба“ в размер на 1500 лева. 
По изложените съображения решението на районния съд следва да бъде отменено, като вместо него се постанови друго, с което се потвърди издаденото от Директора на Регионална дирекция „. администрация“  - Б. наказателно постановление.
Предвид  изложеното и на основание чл.227, ал.2 от АПК,  Административен съд - Б.

Р  Е  Ш  И :

ОТМЕНЯ Решение №9907/14.12.2015г., постановено по н.а.х.д. №2084/2015г. по описа на Районен съд – Б. и вместо него постановява:
ПОТВЪРЖДАВА Наказателно постановление №21-0001975/01.12.2014 год. на Директора на Регионална дирекция „. администрация“  - Б..
Решението е окончателно. 

ПРЕДСЕДАТЕЛ: /п/ Мария Тодорова

ЧЛЕНОВЕ:
1. /п/ Илонка Рашкова
2. /п/ Иван Шекерлийски

Вярно с оригинала!
О.М.